“ศบค.” คอนเฟิร์มตัวเลขป่วยโควิดใหม่ 2,070 ราย ดันยอดติดเชื้อพุ่งทะลุ 5 หมื่นคน ดับอีก 4
“ศบค.” คอนเฟิร์มตัวเลขป่วยโควิดใหม่ 2,070 ราย ดันยอดติดเชื้อพุ่งทะลุ 5 หมื่นคน ดับอีก 4 ยันยังไม่ประกาศเคอร์ฟิว
“ศบค.” คอนเฟิร์มตัวเลขป่วยโควิดใหม่ 2,070 ราย ดันยอดติดเชื้อพุ่งทะลุ 5 หมื่นคน ดับอีก 4 ยันยังไม่ประกาศเคอร์ฟิว
23 เม.ย. 2564

นพ.ทวีศิลป์ วิษณุโยธิน โฆษกศูนย์บริหารสถานการณ์โควิด-19 หรือ ศบค. รายงานสถานการณ์การแพร่ระบาดของไวรัสโควิด-19 ในประเทศ ประจำวันที่ 23 เม.ย.64 ระบุ พบผู้ติดเชื้อรายใหม่ 2,070 ราย โดยทั้งหมดเป็นผู้ติดเชื้อในประเทศ จากระบบเฝ้าระวังและระบบบริการ 1,902 ราย และจากการค้นหาผู้ติดเชื้อเชิงรุกในชุมชน 160 ราย
ทำให้จำนวนผู้ป่วยยืนยันสะสมในประเทศล่าสุดมีจำนวนเพิ่มขึ้นอยู่ที่ 50,183 ราย แบ่งเป็นผู้ป่วยที่ติดเชื้อภายในประเทศ 46,929 ราย และผู้เดินทางมาจากต่างประเทศ 3,254 ราย โดยมีผู้ป่วยที่รักษาหายเพิ่ม 341 ราย รักษาหายแล้วรวม 30,189 ราย ยังรักษาอยู่ 19,873 ราย
ขณะที่มีผู้เสียชีวิตเพิ่ม 4 ราย ทำให้ยอดผู้เสียชีวิตสะสมเพิ่มขึ้นเป็น 121 คน
สำหรับรายละเอียดผู้เสียชีวิตลำดับที่ 118 เป็นชายไทย อายุ 72 ปี ที่อยู่ขณะป่วย กทม.ปฏิเสธว่ามีโรคประจำตัว
วันที่ 9-12 เม.ย.64 เดินทางไป จ.ภูเก็ต
วันที่ 13 เม.ย.64 มีไข้ ไอ เจ็บคอ และถ่ายเหลว
วันที่ 17 เม.ย.64 อาการไม่ดีขึ้น ไปรับการรักษาที่รพ. พบปอดอักเสบ
วันที่ 18 เม.ย.64 ผลพบเชื้อ เหนื่อยหอบ แพทย์ใส่ท่อช่วยหายใจและเสียชีวิตวันที่ 20 เม.ย. เวลา 18.29 น.
ผู้เสียชีวิตลำดับที่ 119 เป็นชายไทย อายุ 74 ปี ที่อยู่ จ.สงขลา มีโรคประจำตัวคือ ความดันโลหิตสูง และโรคหัวใจเต้นผิดจังหวะ
วันที่ 6 เม.ย.64 สัมผัสผู้ป่วยยืนยันรายก่อนหน้า
วันที่ 10 เม.ย.64 ผลตรวจพบเชื้อโควิด-19
วันที่ 11 เม.ย.64 เข้ารับการรักษาที่รพ.
วันที่ 15 เม.ย.64 เอ็กซเรย์พบปอดอักเสบมากขึ้น
วันที่ 22 เม.ย.64 หัวใจหยุดเต้น ทำการกู้ชีพ และเสียชีวิตเวลา 05.15 น. ในวันเดียวกัน
ผู้เสียชีวิตลำดับที่ 120 เป็นหญิงไทย อายุ 29 ปี ที่อยู่ จ.สมุทรปราการ มีโรคประจำตัวคือ โรคอ้วน
วันที่ 10 เม.ย.64 สัมผัสผู้ป่วยยืนยันรายก่อนหน้า
วันที่ 12 เม.ย.64 ไอ มีเสมหะ หอบเหนื่อย
วันที่ 16 เม.ย.64 ผลตรวจพบเชื้อ
วันที่ 18 เม.ย.64 เข้ารับการรักษาที่รพ. ต่อมามีภาวะหัวใจล้มเหลว ปอดอักเสบติดเชื้อรุนแรง และเสียชีวิตในวันที่ 22 เม.ย. เวลา 06.45 น.
ผู้เสียชีวิตลำดับที่ 121 เป็นชายไทย อายุ 83 ปี ที่อยู่ จ.สมุทรปราการ มีโรคประจำตัวคือ เบาหวาน ความดันโลหิตสูง ไตเรื้อรัง และโรคหัวใจ มีประวัติสัมผัสผู้ป่วยยืนยันรายก่อนหน้า
วันที่ 8 เม.ย.64 เข้ารับการตรวจหาเชื้อโควิด-19 มีอาการไอ มีเสมหะ
วันที่ 9 เม.ย.64 ผลพบเชื้อ เข้ารับการรักษาที่รพ.
วันที่ 10 เม.ย.64 อาการไม่ดีขึ้น พบปอดอักเสบรุนแรง ต้องใส่ท่อช่วยหายใจ และเสียชีวิตในวันที่ 22 เม.ย. เวลา 00.28 น.
ทั้งนี้ โฆษกศบค. ยืนยันว่า จากที่ประชุมศบค.วันนี้ ยังไม่มีการประกาศเคอร์ฟิวแต่อย่างใด
